
บทคัดย่อ

โครงงานนี้มีวัตถุประสงค์เพื่อศึกษาพฤติกรรมการถ่ายโอนพลังงานแบบไม่สัมผัสของระบบเปลนิวตันชนิดแม่เหล็ก (Magnetic Newton's Cradle) และวิเคราะห์ผลของมุมปล่อยเริ่มต้นต่อพลวัตการเคลื่อนที่และเสถียรภาพของระบบ โดยประยุกต์ใช้หลักการอนุรักษ์พลังงาน กลศาสตร์แบบลากรางเจียน และแบบจำลองแรงไดโพลแม่เหล็กในการอธิบายพฤติกรรมของระบบ ทำการทดลองโดยใช้ลูกตุ้มแม่เหล็กจำนวน 3 ลูก ที่มุมปล่อยเริ่มต้น 10°, 20° และ 30° ภายใต้การควบคุมตัวแปรด้านมวล ความยาวเชือก ระยะห่างระหว่างแม่เหล็ก และสภาพแวดล้อมการทดลอง จากนั้นวิเคราะห์ข้อมูลด้วยโปรแกรมวิเคราะห์การเคลื่อนที่เพื่อคำนวณความเร็ว พลังงาน และประสิทธิภาพการถ่ายโอนพลังงาน พร้อมรายงานค่าเฉลี่ยและส่วนเบี่ยงเบนมาตรฐาน
ผลการศึกษาพบว่า มุมปล่อยเริ่มต้น 10° ให้ระบบมีเสถียรภาพในการถ่ายโอนพลังงานสูงที่สุด โดยมีประสิทธิภาพการถ่ายโอนพลังงานเฉลี่ย (0.0599 ± 0.062)รองลงมาคือมุม 20° (0.00097 ± 0.0006)  และ 30° (0.567 ± 0.1498 )ตามลำดับ ขณะที่ความเร็วสูงสุดของลูกตุ้มปลายแถวมีค่าเฉลี่ย (0.0082 ± 0.00746) m/s, (0.0036 ± 0.00208) m/s และ (0.02928 ± 0.02928) m/s ตามลำดับ ผลการวิเคราะห์แสดงให้เห็นว่า เมื่อมุมปล่อยเพิ่มขึ้น ระบบมีแอมพลิจูดการสั่นและความไม่เสถียรของการเคลื่อนที่เพิ่มขึ้น ส่งผลให้เกิดการสูญเสียพลังงานจากแรงต้านอากาศ แรงเสียดทานที่จุดแขวน และการหน่วงของระบบมากขึ้น

